רון בן-טובים

רון בן-טובים (נולד ב-26 במרץ 1981) הוא חוקר ספרות, מרצה לספרות אנגלית באוניברסיטת בן-גוריון, סופר ומבקר. תחום התמחותו העיקרי הוא ההשתקפות של טראומת מלחמה בשירה ובספרות האנגלית. עבודת הדוקטור שלו עסקה בחקר שירה שחיברו חיילים אמריקניים במלחמות שונות במאה ה-20.

 ביוגרפיה 
בן-טובים נולד בניו יורק ליהודית ושמואל בן-טובים בעת שאביו היה בשליחות המדינה. המשפחה חזרה לארץ ב-1983. סיים שירות סדיר בצה"ל כמפקד טנק בחיל השריון. בעל תואר ראשון (בהצטיינות) באנגלית, בלימודים אמריקניים ובפילוספיה, ותואר שני (בהצטיינות) במסגרת מסלול ישיר לתואר דוקטור, כולם מאוניברסיטת תל אביב. תואר הד"ר הוענק לו בשנת 2015 באנגלית, בלימודים אמריקניים ובפילוסופיה, תחת הנחייתה של פרופ' קרן אלקלעי-גוט. במהלך לימודיו זכה גם במלגה ע"ש פרופ' נתן רוטנשטרייך לדוקטורנטים מצטיינים בתחומי מדעי הרוח, ובפרסים נוספים. לאחר קבלת תואר הדוקטור זכה במלגת דן דוד ללימודי פוסט-דוקטורט, אותם עשה באוניברסיטת סנטנפורד בקליפורניה.

 מחקר ופעילות אקדמית – ספרות מלחמה וטראומה 
ספרו Poetic Prosthetics: Trauma and Language in Contemporary Veteran Writing יצא לאור בחודש ינואר 2022 בהוצאת Edinburgh University Press.. המחקר מספק כלי אנליטי לקריאת ספרות מלחמה וטראומה, המתמקדת בכתיבתם של חיילים בריטים ואמריקאיים עכשוויים, שפורסמו באינטרנט בפורומים שונים על ידי החיילים עצמם מאז פרוץ המלחמות בעיראק ובאפגניסטן, ובחלק מהמקרים, בכתיבתם העדכנית של חיילים במלחמת פוקלנד.

ב-2 באוקטובר 2019 פרסם מוסף הספרים של עיתון "הארץ" ראיון עם בן-טובים על ספריו.

ב-13 באפריל 2021 התפרסם בתאגיד השידור "כאן" הסכת בהנחייתו תחת הכותרת: "למה כבר לא נכתבת כאן ספרות לוחמים?".

ב-1 באפריל 2024 התפרסם מאמר שלו תחת הכותרת "מילים של אחרים", במסגרת פרויקט "יש גם קצת תקווה" של עיתון "כלכליסט".

בחודשים מרץ–אפריל 2025, במהלך מלחמת חרבות ברזל, יזמה עיריית תל אביב-יפו ארבעה מפגשים של קבוצת קריאה בספרי וירג'יניה וולף בהנחיית בן-טובים, תחת הכותרת "מחשבה בעקבות מלחמה".

בחודש אפריל 2025 השתתף בהקמת סדנת כתיבה לחיילים וחיילות בזמן מלחמה, ביחד עם פרופ׳ אפרת הוס, פרופ׳ אילת הראל, ורוני מייזלס – "להניע מחדש את המילים". הסדנה מיועדת לסטודנטים ולסטודנטיות של אוניברסיטת בן-גוריון, שהיו במקביל חיילי וחיילות מילואים.

 פרוזה 
 רון בן-טובים, נרתיק יהלום, הוצאת בלה לונה, 2018
 רון בן-טובים, פחם, הוצאת טנג'יר, 2022. ב-18 בנובמבר 2022 פרסם מוסף הספרות של "ידיעות אחרונות" ביקורת על הספר מאת מוטי פוגל, תחת הכותרת: "הבית החרב כמקום שבו הכתיבה מתרחשת – 'פחם' הוא דוגמה מופתית לאיך ספרות יהודית יכולה להראות – בנושאיה, במקורות ההשראה שלה ובשפתה". 
 "טרף" – פורסם בדו-ירחון "מאזנים", גיליון פברואר 2025
 "דורית" – פורסם בדו-ירחון "מאזנים", גיליון יוני 22, עמ' 46
 "ירח מלא" – פורסם ב"המוסך" – מגזין הספרייה הלאומית, ינואר 2026

 מפרסומיו – מאמרים אקדמיים 
 Virginia Woolf, David Jones, and the Parenthetical Space of War.
 Jonathan Swift and the Nature of Modern Violence
 Good Coffin: The War Poetry of Gerardo Mena
 Owen, Wittgenstein, and the postwar battle with language
 The Collapsing Roof of History: James Joyce, Josephus Flavius, and the Duty of Memory
 Buoyed Up By That Coffin': Contemporary Soldier Poetry and the Poetic Prosthesis'
 Robinson Crusoe, Wittgenstein, and the return to society

 ביקורת מוזיקה – מבקר מוזיקת מטאל 
 תכירו את Mouth's Cradle
 חברי "פיית נו מור" החליטו לשכוח לרגע מהסכסוכים
 למרות ההתנגדות והשמרנות בישראל, מצליח פסטיבל פולק קטן להתקיים כבר 40 שנה
 טום ווייטס באלבום חדש: הנווד חזר להבריק
 בלוג "מאשין מיוזיק"

 כתיבה עיתונאית 
בעל הטור "Someone Else's Simcha", שפורסם במהדורה האנגלית של עיתון "הארץ" בין השנים 2012–2014.

מבחר מהכתבות בסדרה:
 Bat Mitzvah Rocks Sleepy Israeli Town
 A-hard-rock-bar-mitzvah
 A Couple From an Ancient Jewish Sect Ties the Knot, modern-Israel Style
 Same-sex Couple Carves a Niche of Quiet in the Land of Noise
 Yoel and Dvorah’s Wedding: A Peek Behind the Hasidic Veil
 Tom Kaminka's Bar Mitzvah – Happy in the Middle
 Ending Ramadan Festivities at the Alian Home
 Gilad and Noa’s Wedding – Love on the Run

חיים אישיים
בן-טובים נשוי לד"ר אורית שטרן - בן-טובים, רופאת ילדים, ואב לשלושה. מתגורר בהרצליה.

 קישורים חיצוניים 

 מכתביו 


 הערות שוליים 

קטגוריה:חוקרי ספרות אנגלית
קטגוריה:חוקרי שירה ישראלים
קטגוריה:בעלי תואר דוקטור מאוניברסיטת תל אביב
קטגוריה:בוגרי אוניברסיטת תל אביב
קטגוריה:סגל אוניברסיטת בן-גוריון בנגב
קטגוריה:סופרים ישראלים
קטגוריה:הרצליה: אישים
קטגוריה:משפחת בן-טובים
קטגוריה:סופרים כותבי עברית
קטגוריה:ישראלים שנולדו ב-1981